Ion Dinculeasa nu a mai stat pe gânduri când a văzut-o pe femeie cum se zbătea. Victima, în vârstă de 45 de ani, din Florenţa, venise să-şi viziteze rudele din Roma. La faţa locului se aflau mai multe grupuri de turişti, însă nimeni nu a avut curajul de a sari în apă.

„Stăteam cu un prieten la masă, lângă apă, când am auzit căzătura, dar nu am prea băgat de seamă. Băiatul care era cu mine a zis că cineva a aruncat un sac cu gunoaie în apă, dar când ne-am uitat mai bine am văzut capul femeii care se zbătea să iasă la suprafaţă şi striga «Aiuto! Aiuto!». Atunci am lăsat cheile şi i-am spus prietenului meu că mă duc după ea”,